પોતાના પક્ષની રાજ્ય સરકાર સામે વિદ્રોહ કરવાના કારણમાં એ કહે છે કે મુખ્યપ્રધાનપદ છોડતી વખતે તેમની સાથે જે વાયદા કરવામાં આવ્યા હતા તેમાંનું કાંઈ જ હરીશ રાવતની સરકાર કરી રહી નથી. પક્ષમાં પ્રવર્તતા આવા અસંતોષનો લાભ વિપક્ષ ભાજપ ઉઠાવે એમાં કોઈ આશ્ચર્ય નથી. બળવાખોરોનો ઈરાદો બજેટને પસાર કરાવવાની પ્રક્રિયા દરમિયાન જ સરકારને પાડી દેવાનો હતો. સ્પીકરની સમયસૂચકતાથી એ શક્ય બન્યું નહીં.